**ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА**

**ТЕХНИЧЕСКА СПЕЦИФИКАЦИЯ**

1. **Предмет на обществената поръчка:**

1. Изпълнение на строително - монтажни работи (СМР), по одобрени технически инвестиционни проекти на обект: „Подземен паркинг на кота -4,10м. и технически обслужващи помещения на кота ± 0,00; -8,10м. и -11,60м., собственост на Община Русе” към „Многофункционален комплекс - Универсална спортно - зрелищна зала и шоуруми, Търговско-развлекателен център и подземни гаражи, Бизнес център, Хотелски комплекс и Трафопостове”;

2. Изготвяне и изпълнение на инвестиционни проекти за: „Трафопост и захранващ кабел 20кV“; „Система за видеонаблюдение, СОТ и контрол на достъпа“, „Паркинг-система“, „Система за автоматизация и управление на вентилационната система” и „Организация на движението”**;**

3. Упражняване на авторски надзор по време на строителството за т. 2

1. **Описание на обекта на поръчката:**

Обектът е с местонахождение УПИ ХІХ-5094, кв. 418, по плана на гр. Русе, ЦГЧ,

идентификатор 63427.2.5546 по кадастралната карта на гр. Русе.

За обекта е издадено разрешение за строеж №36/23.01.2009 год. от главния архитект на Община Русе. Със заповед № РД-03-96/13.11.2013г. за допълване на разрешението за строеж, издадена от главния архитект на Община Русе на основание чл. 154, ал. 5 от ЗУТ, в трите нива на подземния паркинг са обособени местата за паркиране и технически обслужващи помещения собственост на Община Русе.

За разделяне на общинската част на подземния паркинг като самостоятелни обекти, съгласно чл. 154, ал. 5, т. 6 от ЗУТ във връзка с чл. 152, ал. 2 от ЗУТ и одобрени инвестиционни проекти по части: Архитектура, Строителни конструкции – конструктивно становище, Електрическа, ВиК, ОВК, ПБЗ и ПБ, е издадена заповед № РД-03-33/01.07.2015г. за допълване на разрешението за строеж. С изменението на проекта се обособяват: Подетап I – „Подземен паркинг на кота -4,10м. и технически обслужващи помещения на кота ± 0,00; -8,10м. и -11,60м” и Подетап II – „Подземен паркинг на кота -8,10м. и на кота -11,60м.”

Обособения подземен паркинг собственост на Община Русе е с капацитет от 754 паркоместа за леки автомобили, разпределени по отделните нива както следва: на кота -4,10м. – 160 бр.; на кота -8,10м. – 195 бр. и на кота -11,60м. – 399 бр. Достъпа тях се осъществява посредством 5 стълбищни клетки и една рампа, които са изградени по всички нива. До момента всички нива са изпълнени в груб строеж до кота ± 0,00 и могат да функционират като самостоятелен обект, преди осъществяване на строителството на надземните етажи.

1. **Технически условия за изпълнение на поръчката:**

**I. Проектиране:**

1. Проектът трябва да отчете особеностите на предвидените в съществуващите проекти инсталации и съоръжения за Подетапи I и II и да предложи решение за изпълнение на:

-трафопост и захранващ кабел 20кV на кота -4,10м.;

-система за видеонаблюдение, СОТ и контрол на достъпа, пътнически асансьор, паркинг-система, система за автоматизация и управление на вентилационната система и организация на движението, за всички нива на подземния паркинг;

-оптична свързаност на обекта с контролен център на Възложителя;

Новите проектни предложения, следва да бъдат съобразени с техническите и законови разпоредби, с техническите и технологичните правила и нормативи действащи в Република България, както и да осигурят съвместното функциониране на всички инсталации и съоръжения в общинската част на подземния паркинг, без да се налагат съществени изменения в съществуващите проекти.

2. Проектната документация да се изготви във фаза технически проект от проектанти притежаващи съответните лицензи съгласно българското законодателство и да съдържа следните части:

2.1 Електрическа - графична и текстова част съгласно разпоредбите на глава 11 (единадесета) от Наредба №4/2001 за обхвата и съдържанието на инвестиционните проекти;

2.2 Пожарна безопасност **-** текстова и графична част съгласно изискванията на Наредба №Iз-1971/2009 за строително-техническите правила и норми за осигуряване на безопасност при пожар;

2.3 Система за видеонаблюдение, СОТ и контрол на достъпа;

2.4 Паркинг-система;

2.5 Автоматизация и управление на вентилационната система;

2.6 План за безопасност и здраве - текстова и графична част съгласно изискванията на Наредба №2/2004 за минималните изисквания за здравословни и безопасни условия на труд при извършване на СМР;

2.7 Организация и безопасност на движението - графична и текстова част съгласно разпоредбите на глава 19 (деветнадесета) от Наредба №4/2001 за обхвата и съдържанието на инвестиционните проекти.

3. Проектно решение да предвижда етапно изпълнение, като обхвата на отделните етапи е съгласно съществуващите одобрени технически инвестиционни проекти. При проектиране да се спазва разпоредбата на чл. 152, ал. 2 от ЗУТ.

4. Проекта да послужи за издаване на заповед за допълване на разрешението за строеж, при спазване на изискванията на чл. 154, ал. 5 от ЗУТ.

5. Конкретни изисквания към отделните елементи на проекта:

5.1 Трафопост и захранващ кабел 20кV

В сградата на подземния паркинг-гараж на кота -4,10м. има обособено помещение за трафопост. Да се изготви проект за оборудване на трафопост 20/0,4 кV, 1х630 кVА – сух трансформатор, уредба СрН с КРУ, уредба НН. Уредбата НН да има възможност за захранване на проектираното ГРТ на обекта (предмет на друг проект), както и за всички новопроектирани табла за инсталациите, предмет на поръчката.

Да се изготви проект за кабелна линия 20кV за захранване на трафопоста от възловата станция в сградата на Спортната зала. Във възловата станция да се предвиди изводно поле с КРУ. Измерването на консумираната ел.енергия да бъде общо за обекта на страна СрН и да бъде съобразено с предписанието на мрежовия оператор.

5.2 Система за видеонаблюдение, СОТ и контрол на достъпа

Проектното решение трябва да осигури контрол върху достъпа на външни лица до служебни помещения и да сигнализира при неоторизирано проникване на територията на паркинга. Система за видеонаблюдение да бъде изградена на базата на IP камери с подходяща видеоспособност и режим ден/нощ. Картината да се транслира към общинския център за контрол и управление на трафика – гр. Русе, бул. „Ген. Скобелев” №45. Да се предвиди запис на изображенията за период минимум 14 дни. Системата да покрива входно-изходните зони за автомобили; входно-изходните зони за пешеходци; евакуационни изходи, зони за плащане и панорамни изгледи по всички нива.

5.3 Оптична свързаност на обекта с контролен център на Възложителя

Да се предвиди изграждане на оптична свързаност между контролния център на съществуващите системи за охрана, видеонаблюдение, сигнализация и др. на Община Русе с новомонтираните съоръжения в подземния паркинг.

5.4 Организация и безопасност на движението

Паркоместата и лентите за движение в подземния паркинг да отговарят на действащата към момента нормативна уредба. Да се предвидят необходимите паркоместа за хора с увреждания в съответствие с изискванията на Наредба №4/2009 г. за проектиране, изпълнение и поддържане на строежите в съответствие с изискванията за достъпна среда на населението, включително за хора с увреждания. Да се обособят 10 /десет/ броя служебни паркоместа. За ориентация в подземните паркинги, местата да бъдат номерирани.

5.5 Паркинг-система

Достъпа на автомобили и пешеходци до паркинга и заплащането за паркиране да се управлява от специализирана паркинг-система, с минимална човешка намеса в процеса. За посетителите паркинг системата да издава входни баркод-билети. Посетителите да заплащат престоя си на разплащателен терминал, като при излизане, изходния терминал да извършва проверка на платената сума и времето за престой. Системата да бъде фискализирана съгласно изискванията на данъчното законодателство. Ползването на служебните паркоместа да се осъществява посредством безплатни магнитни карти, валидизирани в базата данни на системата. Паркинг системата трябва да може да налага следните видове глоби: за неправилно паркиране; за паркиране на служебно място и за загубен баркод-билет.

5.6 Ел.инсталации за системата за видеонаблюдение и паркинг системата

Ел.захранването да се устрои от разпределителни табла, които да се монтират в техническо помещение, предвидено за монтаж на ГРТ и РТ.

Захранването на разпределителните табла да се съобрази с наличието на резервно ел.захранване на обекта, осигурявано от дизелгенератор.

5.7 Резервен източник на ел.захранване – дизелгенератор

Като резервен източник на ел.захранване за сградата в основния проект е предвиден да се достави и монтира дизелгенератор. Да се специфицират параметрите на дизелгенератора, да се конкретизира монтажа и управлението му.

5.8 Система за автоматизация и управление на вентилационната система.

Вентилационната система да се управлява автоматично. Да се предвидят необходимите блокировки в разпределителните електрически табла, връзки със системата за пожароизвестяване и автоматизирана система, отчитаща нивото на СО.

6. Техническият проект да се предостави на Възложителя на хартиен носител (в пет екземпляра) и на цифров носител (един брой), в който графичната и текстова част на всяка специалност от проекта са представени във съответните файлови формати: за чертежи - DWG; за челен лист, титулна страница, обяснителна записка, изчисления, количествени сметки - DOC/XLS или DOCX/XLSX.

7. Частите на проекта да съдържат подробни количествено-стойностни сметки за всички видове СМР и оборудване, разделени за отделните етапи на строителство. Количествено – стойностните сметки по частите на проекта да се представят в обобщена количествено - стойностна сметка;

**II. Строителство**

1. Наличните одобрени технически инвестиционни проекти предвиждат изпълнение на довършителни и инсталационни работи - ВиК, електро, отоплителни и вентилационни инсталации, пожарогасителни и пожароизвестителни системи и инсталации. Предвидено е и изграждане на нови пътнически асансьори, от подземните нива на паркинга до кота ± 0,00 м. Около асансьорите ще се обособят пожарозащитени преддверия.

2. При извършване на строителните работи да се спазва одобрения от Община Русе проект и изискванията на нормативните документи. Да се използват строителни материали, които отговарят на изискванията на българските и/или европейските стандарти.

* **При изпълнението на обществената поръчка да се съблюдава действащото**

**в страната законодателство**, **всички действащи правилници, нормативи и стандарти в областта на строителството, в това число противопожарни и строително- технически норми. По време на строителството ИЗПЪЛНИТЕЛЯТ е длъжен да спазва: всички нормативни документи, касаещи строителния процес; техниката на безопасност на труда;**

* **ИЗПЪЛНИТЕЛЯТ е длъжен да спазва Наредба № 2 от 22.03.2004 г. за**

минималните изисквания за здравословни и безопасни условия на труд при извършване на строителни и монтажни работи. От Изпълнителя се изисква по никакъв начин да не уврежда околната среда.

* ИЗПЪЛНИТЕЛЯТ ще реализира изпълнение на възложеното, в съответствие с

условията на проекта на договор, неразделна част от настоящата документация.

* Документацията на обекта трябва да отговаря на изискванията на Наредба № 2 от

2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и Наредба № 3 от 2003 г. за съставяне на актове и протоколи по време на строителството.

* Строителят е длъжен: преди започване на строителството да вземе необходимите

мерки за осигуряване на безопасността;

* При изпълнението се съблюдава Наредба № 7 от 1999 г. за минималните

изисквания за здравословни и безопасни условия на труд на работните места и при използване на работното оборудване , Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи, както и изискванията на другите нормативни актове по безопасност и здраве при работа.

* Възможност за представяне на варианти в офертите:Не се предвижда възможност

за предоставяне на варианти в офертите.

Допълнителна информация може да бъде получена от инж. Станислав Данев – старши експерт в отдел ТИИК – тел.: 082 834 265.

***Забележка: Участниците не могат да предлагат срок за изпълнение по-дълъг от посочения в обявлението. Оферта с по-голям общ срок за изпълнение ще бъде отстранена от Възложителя като несъответстваща на изискванията.***

**Изисквания за качество:**

1. Да се спазват изискванията действащото европейско и национално

законодателство при проектиране и изпълнение на СМР.

1. Използване на традиционни ефективни технологии, гарантиращи качество на

изпълнение на обекта.

3. Качеството на влаганите материали и изделия ще се доказва с декларация за съответствие от производител или от неговия упълномощен представител, съгласно Наредбата за съществените изисквания към строежите и оценяване на съответствието на строителните продукти.

**Ориентировъчна стойност на поръчката:**

Общиятфинансов ресурс за изпълнение на поръчката е в размер на 2 839 966,67 лв. без ДДС или 3 407 960,00 лв. с ДДС, от които:

1. За изготвяне на инвестиционен проект – до 20 833,33 лв. без ДДС или 25 000,00 лв. с ДДС от общиятмаксимален финансов ресурс за изпълнение на поръчката;

2. За изпълнение на строително-монтажни работи по т. 1 и т. 2 от предмета на настоящата поръчка – разликата между общиятмаксимален финансов ресурс за изпълнение на поръчката и стойността посочена в офертата на участника за изготвяне на инвестиционен проект и упражняване на авторски надзор по време на строителството;

3. За упражняване на авторски надзор по време на строителството – до 7 500,00 лв. без ДДС или 9 000,00 лв. с ДДС от общиятмаксимален финансов ресурс за изпълнение на поръчката.

**Срок за изпълнение:**

По предложение на участника но не по – дълъг от:

1. За изготвяне на инвестиционен проект - **60 календарни дни** от датата на сключване на договора;

2. За изпълнение на строително-монтажни работи и упражняване на авторски надзор по време на строителството - **150 календарни дни**, считано от датата на подписване на протокол за откриване на строителна площадка и за определяне на строителна линия и ниво (приложение № 2 към Наредба № 3 от 31.07.2003 г. за съставяне на актове и протоколи по време на строителството)

*Срокът между приемане на инвестиционния проект и началото на строителството, не е включен в общия срок за изпълнение на поръчката.*